Klimaet i Norge egner seg dårlig for keisertre, og det kan bare plantes i strøk med gode sommertemperaturer og lite frost om vinteren. Det er avhengig av en lang, varm sommer for å utvikle neste års blomsterknopper, og knoppene blir lett ødelagt av kulde. De store bladene har likevel en prydverdi i seg selv. Botanisk hage på Tøyen i Oslo hadde et middels høyt tre, men det døde i en kald vinter. Et nytt tre er plantet som erstatning.